ไพร์วิเนียม มีกลไกการออกฤทธิ์อย่างไร
​

ไพร์วิเนียม Pyrvinium ไพร์วิเนียมมีสรรพคุณคุณสมบัติอย่างไร ไพร์วิเนียมมีกลไกการออกฤทธิ์อย่างไร ไพร์วิเนียมมีรูปแบบการจัดจำหน่ายอย่างไร ไพร์วิเนียมมีขนาดรับประทานอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมรับประทานยาควรทำอย่างไร ไพร์วิเนียมมีผลไม่พึงประสงค์อย่างไร มีข้อควรระวังการใช้ไพร์วิเนียมอย่างไร ไพร์วิเนียมมีปฏิกิริยาระหว่างยากับยาตัวอื่นอย่างไร ควรเก็บรักษาไพร์วิเนียมอย่างไร ไพร์วิเนียมมีชื่ออื่นอีกไหมผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ยาถ่ายพยาธิ Anthelmintic Drugs พยาธิเข็มหมุด คลื่นไส้ อาเจียน Nausea and Vomiting ผื่นแพ้แสง ผื่นแพ้แสงแดด Photodermatitis การตรวจอุจจาระ Stool examination โรคติดเชื้อ ภาวะติดเชื้อ Infectious disease ยาไพร์วิเนียม Pyrvinium หรือ Pyrvinium Pamoate หรือ Pyrvinium embonate หรืออีกชื่อคือ วิไพร์เนียม Viprynium เป็นยาที่ใช้รักษาการติดเชื้อพยาธิเข็มหมุด แต่ไม่สามารถนำมาใช้กับการติดเชื้อพยาธิตัวกลม และพยาธิตัวตืดได้ ผู้ที่ติดเชื้อพยาธิเข็มหมุดจะมีอาการคันในบริเวณทวารหนักที่ส่งผลรบกวนการนอนหลับอย่างมาก การติดเชื้อพยาธิเข็มหมุดมีกลไกจากการรับประทานอาหารที่มีไข่พยาธินี้ ซึ่งจะมีการฟักตัวที่ลำไส้เล็ก พยาธิเข็มหมุดตัวเมียจะเริ่มวางไข่เมื่อตัวมันเคลื่อนย้ายมาอยู่ในส่วนปลายลำไส้ใหญ่ ก่อนตัดสินใจเลือกใช้ยาไพร์วิเนียมในการรักษาโรคพยาธินั้น ผู้ป่วยควรได้รับการตรวจยืนยันจากแพทย์ จนมั่นใจว่ามีการติดเชื้อพยาธิเข็มหมุดจริง โดยทั่วไป การรับประทานยานี้ ผู้ป่วยไม่จำเป็นต้องเตรียมตัวเป็นพิเศษแต่อย่างใด การใช้ยานี้ต้องอาศัยน้ำหนักตัวของผู้ป่วยมาคำนวณขนาดรับประทาน ผู้ป่วยรับประทานยานี้เพียงครั้งเดียวก็เห็นประสิทธิผลแล้ว หรืออาจต้องใช้ยาซ้ำอีกครั้งในเวลา 2 – 3 สัปดาห์ต่อมา ยาไพร์วิเนียมสามารถส่งผลให้ผิวหนังของผู้ที่ใช้ยานี้ เกิดการตอบสนองหรือผิวแพ้แสงแดดได้ง่ายกว่าปกติ ดังนั้นระหว่างที่ได้รับยาไพร์วิเนียมผู้ป่วยต้องหลีกเลี่ยงการออกแดดโดยตรง หรือกรณีต้องออกไปในที่โล่งแจ้ง ควรต้องสวมใส่เสื้อผ้าปกปิดอย่างมิดชิด และควรใช้โลชั่นครีมกันแดดที่มีค่าเอสพีเอฟ 15 SPF 15เป็นอย่างต่ำ และด้วยวัตถุดิบของยาไพร์วิเนียมมีลักษณะเป็นผงผลึกสีแดง จึงทำให้ผู้ที่รับประทานยานี้มีอุจจาระสีแดงซึ่งไม่เป็นอันตรายแต่อย่างใด อาการเหล่านี้จะหายไปเองเมื่อหยุดใช้ยา เราอาจพบเห็นการใช้ยานี้ในแถบยุโรปภายใต้ชื่อการค้าว่า Pyrcon โดยมีรูปแบบเภสัชภัณฑ์เป็นยารับประทาน ในรูปแบบเป็นยาน้ำแขวนตะกอนอ่านเพิ่มเติมในเว็บ haamor.com บทความเรื่อง รูปแบบยาเตรียม อนึ่ง เพื่อความปลอดภัยของการใช้ยาไพร์วิเนียมผู้ป่วยผู้บริโภคควรต้องใช้ยานี้และปฏิบัติตามคำแนะนำของแพทย์อย่างเคร่งครัด ไพร์วิเนียมมีสรรพคุณคุณสมบัติอย่างไร ยาไพร์วิเนียมมีสรรพคุณข้อบ่งใช้ เช่น ใช้เป็นยารักษาการติดเชื้อพยาธิเข็มหมุด ไพร์วิเนียมมีกลไกการออกฤทธิ์อย่างไร ยาไพร์วิเนียมมีกลไกการออกฤทธิ์คือ หลังรับประทาน ตัวยาไพร์วิเนียมจะไม่ถูกดูดซึมจากระบบทางเดินอาหาร แต่จะเข้าออกฤทธิ์ที่ตัวพยาธิ โดยทำให้กระบวนการนำสารอาหารประเภทคาร์โบไฮเดรตมาใช้ให้เกิดพลังงานในตัวพยาธิถูกยับยั้ง จนเป็นเหตุให้พยาธิตายลง และถูกขับทิ้งออกมาพร้อมกับอุจจาระ ไพร์วิเนียมมีรูปแบบการจัดจำหน่ายอย่างไร ยาไพร์วิเนียมมีรูปแบบการจัดจำหน่าย เช่น ยาน้ำแขวนตะกอนชนิดรับประทาน ที่มีส่วนประกอบของตัวยา Pyrvinium ขนาด 50 มิลลิกรัม1 ช้อนชา 5 มิลลิลิตร ไพร์วิเนียมมีขนาดรับประทานอย่างไร ยาไพร์วิเนียมมีขนาดรับประทาน เช่น ผู้ใหญ่และเด็กที่มีน้ำหนักตัว 10 กิโลกรัมขึ้นไป รับประทานยา 5 มิลลิลิตร 50 มิลลิกรัมไพร์วิเนียมน้ำหนักตัว 10 กิโลกรัม ครั้งเดียว เด็กที่น้ำหนักตัวน้อยกว่า 10 กิโลกรัม ยังไม่มีข้อมูลทางคลินิกที่แน่ชัดถึง ขนาดยานี้ ผลข้างเคียง และความปลอดภัยในการใช้ยานี้ในเด็กกลุ่มนี้ การใช้ยานี้ในเด็กกลุ่มนี้ จึงอยู่ในดุลพินิจของแพทย์ผู้รักษาเป็นกรณีๆไป อนึ่ง เขย่าขวดทุกครั้งก่อนรับประทานยานี้ หากอาการไม่ดีขึ้น แพทย์อาจจ่ายยานี้ซ้ำอีก 1 ครั้งภายใน 2–4 สัปดาห์ นับจากการรับประทานยาครั้งแรก สามารถรับประทานยานี้ก่อนหรือหลังอาหารก็ได้ การรับประทานยานี้เกินขนาด อาจทำให้มีอาการข้างเคียงผลข้างเคียงต่างๆตามมา การดูแลรักษาคือ ต้องรีบนำส่งผู้ป่วยมายังโรงพยาบาลทันที ซึ่งแพทย์อาจใช้วิธีการล้างท้อง หรือให้รับประทานยาถ่านกัมมันต์เข้าช่วยเหลือผู้ป่วยตามความเหมาะสม อุจจาระของผู้ที่ใช้ยานี้ จะมีสีแดงซึ่งไม่เป็นอันตรายแต่อย่างใด และอาการนี้จะหายไปเองเมื่อหยุดใช้ยานี้ หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสม ควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมยาไพร์วิเนียม ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจลำบาก มีโรคประจำตัวต่างๆ อย่างเช่น มีแผลในทางเดินอาหาร ท้องเสียเป็นประจำ รวมทั้งกำลังกินยาใช้ยาอะไรอยู่ เพราะยาไพร์วิเนียมอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์ หรือกำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร กรณีลืมรับประทานยาไพร์วิเนียมตามคำสั่งแพทย์ สามารถรับประทานยานี้ทันทีที่นึกขึ้นได้ ซึ่งโดยทั่วไป แพทย์จะให้รับประทานเพียงครั้งเดียว การจะรับประทานยานี้ครั้งถัดไป ควรต้องมาพบแพทย์อีกครั้งเพื่อแพทย์ตรวจยืนยันอาการก่อนใช้ยานี้ซ้ำ ไพร์วิเนียมมีผลไม่พึงประสงค์อย่างไร ยาไพร์วิเนียมสามารถก่อให้เกิดผลไม่พึงประสงค์จากยา ผลข้างเคียงอาการข้างเคียงต่อร่างกาย ดังนี้ เช่น ผลต่อระบบทางเดินอาหาร เช่น ท้องเสีย คลื่นไส้ อาเจียน เป็นตะคริวที่ท้อง ผลต่อผิวหนัง เช่น เกิดผื่นคัน ผิวหนังแพ้แสงแดดง่าย มีข้อควรระวังการใช้ไพร์วิเนียมอย่างไร มีข้อควรระวังการใช้ยาไพร์วิเนียม เช่น ห้ามใช้กับผู้ที่แพ้ยานี้ ห้ามใช้ยานี้กับสตรีมีครรภ์ตั้งครรภ์ สตรีที่อยู่ในภาวะให้นมบุตร และเด็ก โดยไม่มีคำสั่งจากแพทย์ กรณีแพทย์อนุญาตให้ใช้ยานี้กับสตรีมีครรภ์ แพทย์จะคำนวณขนาดการรับประทานยานี้จากน้ำหนักตัวก่อนตั้งครรภ์ ห้ามปรับขนาดรับประทานด้วยตนเอง ห้ามใช้ยาที่มีสภาพเปลี่ยนไปจากเดิม เช่น สียาเปลี่ยน ยาตกตะกอนเป็นก้อนแข็ง กรณีใช้ยานี้แล้วอาการไม่ดีขึ้น เช่น ยังมีอาการคันทวารหนัก ควรกลับมาพบแพทย์มาโรงพยาบาล เพื่อให้แพทย์ประเมินการรักษาอีกครั้ง ดูแลสุขลักษณะส่วนตัวอยู่เป็นประจำ เช่น ล้างมือทุกครั้งก่อนรับประทานอาหาร และหลังจากเข้าห้องน้ำ เสื้อผ้าที่อาจสัมผัสกับไข่พยาธิควรได้รับการซักล้างและนำไปตากแดดให้แห้ง ด้วยแสงแดดสามารถทำลายไข่พยาธิได้ ทั้งนี้เพื่อเป็นการป้องกันมิให้กลับไปติดเชื้อพยาธิอีก หลีกเลี่ยงการออกแดดผิวหนังสัมผัสแสงแดดโดยตรง ระหว่างที่มีการรับประทานยาชนิดนี้ มาพบแพทย์มาโรงพยาบาลตามนัด เพื่อแพทย์ตรวจติดตามอาการว่า หายจากการติดเชื้อพยาธิหรือยัง ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยาที่รวมถึง ยาแผนปัจจุบันทุกชนิด รวมยาไพร์วิเนียมด้วย ยาแผนโบราณทุกชนิด อาหารเสริม ผลิตภัณฑ์เสริมอาหาร และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้ง ควรต้องปฏิบัติตามข้อปฏิบัติพื้นฐานในการใช้ยาทุกชนิดเสมออ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ไพร์วิเนียมมีปฏิกิริยาระหว่างยากับยาตัวอื่นอย่างไร ปัจจุบัน ทางคลินิก มีข้อมูลมีรายงานปฏิกิริยาระหว่างยาของยาไพร์วิเนียมกับยาอื่นๆน้อยมาก อย่างไรก็ตามยานี้อาจก่อให้เกิดปฏิกิริยาระหว่างยากับยาอื่นๆได้ ผู้ป่วยจึงควรแจ้งให้ แพทย์ พยาบาล เภสัชกร ทราบว่าตนเองว่ามีการใช้ยาอะไรอยู่บ้าง และกรณีใช้ยาไพร์วิเนียมร่วมกับยาตัวใดแล้วเกิดผลอาการไม่พึงประสงค์จากยาจนส่งผลกระทบต่อการใช้ชีวิตประจำวัน ควรรีบเข้ามาพบแพทย์มาโรงพยาบาลเพื่อขอคำแนะนำหรือดำเนินการรักษาโดยเร็ว ควรเก็บรักษาไพร์วิเนียมอย่างไร ควรเก็บยาไพร์วิเนียมในช่วงอุณหภูมิห้องที่เย็น ห้ามเก็บยาในช่องแช่แข็งของตู้เย็น เก็บยาให้พ้นมือเด็กและสัตว์เลี้ยง ไม่เก็บยาในห้องน้ำหรือในรถยนต์ และเก็บยาในภาชนะที่ปิดมิดชิด พ้นแสงแสงแดด ความร้อนและความชื้น ไพร์วิเนียมมีชื่ออื่นอีกไหม ผลิตจากบริษัทอะไรบ้าง ยาไพร์วิเนียมที่จำหน่ายในประเทศไทย มียาชื่อการค้า และบริษัทผู้ผลิตผู้จำหน่าย เช่น ชื่อการค้า บริษัทผู้ผลิต Pyrcon ไพร์คอน Krewel Meuselbach GmbH อนึ่ง ยาชื่อการค้าของยานี้ในต่างประเทศ เช่น Molevac Pirok Pyrvin Vanquin
ยาไพร์วิเนียมมีกลไกการออกฤทธิ์ คือ หลังรับประทาน ตัวยาไพร์วิเนียมจะไม่ถูกดูดซึมจากระบบทางเดินอาหาร แต่จะเข้าออกฤทธิ์ที่ตัวพยาธิ โดยทำให้กระบวนการนำสารอาหารประเภทคาร์โบไฮเดรตมาใช้ให้เกิดพลังงานในตัวพยาธิถูกยับยั้ง จนเป็นเหตุให้พยาธิตายลง และถูกขับทิ้งออกมาพร้อมกับอุจจาระ
17.เภสัชวิทยา Pharmacology